Abdoulaye Wade - Wikipedia

# Abdoulaye Wade

### Na Galipedia, a wikipedia en galego.

Abdoulaye Wade
Abdoulaye Wade con George W. Bush durante unha visita a Estados Unidos en 2001
Período(s) de goberno: | 1 de abril de 2000-2007 (previsión ata 2012)
Predecesor: | Abdou Diouf
Sucesor: | -
Nado en: | 29 de maio de 1926
Lugar: | Senegal
Profesión: | economista
Partido Politico | Partido Democrático Senegalés

Abdoulaye Wade (nado o 29 de maio de 1926 en Kébémer) é o terceiro e actual presidente de Senegal, no cargo dende 2000. É tamén o líder do Partido Senegalés Democrático, un partido liberal que é membro da Internacional Liberal.

## [editar] Biografía e carreira política

Wade, que é doutor en Dereito e en Economía, foi o eterno rival dos socialdemócratas senegaleses, pois encabezou durante décadas a oposición ao Partido Socialista de Senegal.

Os intentos de Wade por chegar á presidencia de Senegal foron moitos, e tardou en conseguilo. En febreiro de 1978 participou na carreira presidencial contra o daquela presidente Léopold Sédar Senghor, obtendo un 17,38% dos sufraxios. En 1983, 1988 e 1993 perdeu tamén os seus intentos contra o sucesor de Sédar Senghor, o tamén socialista Abdou Diouf. En febreiro de 2000 volveu quedar por detrás do candidato socialista, cun 31% dos sufraxios, pero Diouf tampouco acadara a maioría absoluta na primeira volta. Na segunda, Wade obtivo a vitoria cun extraordinario 58,49% dos votos, e foi investido presidente o 1 de abril de 2000.

Wade tivo que facer fronte inicialmente a un goberno de cohabitación cos socialdemócratas do Partido Socialista de Senegal, que mantivo a maioría na cámara lexislativa ata a vitoria dos liberais nas parlamentarias de 2001. Foi o promotor da nova redacción constitucional, tamén de 2001, onde se fixaba que a partir da fin do seu mandato, en 2007, as eleccións presidenciais terían unha vixencia de cinco anos.

Nas eleccións presidenciais do 25 de febreiro de 2007, que foron precedidas de grandes tensións e de peculiares movementos políticos entre os candidatos da oposición (e particular, os de Idrissa Seck), Wade recibou un apoio maioritario na primeira volta cifrado nun 55,86%, o que fixo innecesaria unha segunda. O segundo candidato, o tamén liberal Seck, non chegou ao 15% (14,93%), e por detrás quedou o candidato dos socialdemócratas, Ousmane Tanor Dieng, cun 13,57%.

Foi condecorado en 2005 co premio Félix Houphouët-Boigny, que concede a UNESCO.

Predecesor:: Abdou Diouf | Presidente de Senegal entre: 2000-2007 (previsión) | Sucesor: -

Traído desde "http://gl.wikipedia.org../../../a/b/d/Abdoulaye_Wade_ac0a.html"

Categorías: Políticos | Senegal

##### Views

- Artigo
- Discusión
- Revisión actual

##### Procura

##### Outras linguas

- Afrikaans
- العربية
- Česky
- Deutsch
- Ελληνικά
- English
- Español
- Eesti
- Suomi
- Français
- Bahasa Indonesia
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Svenska
- 中文